Veļko Paunovičs

**Veļko Paunovičs** (; dzimis  Strumicā) ir serbu futbola treneris un bijušais futbolists. Spēlējis uzbrūkošā pussarga un uzbrucēja pozīcijās, aizvadījis divas spēles Serbijas un Melnkalnes izlasē. Lielāko karjeras daļu aizvadījis Spānijā, ir arī Spānijas pilsonība. Pārstāvējis arī Belgradas "Partizan", kā arī Vācijas, Krievijas un ASV klubus. Kopš 2025. gada oktobra ir Serbijas futbola izlases galvenais treneris.

## Futbolista karjera
Spēlētāja karjeru sāka *[[FK Partizan|Partizan]]*, pieaugušo līmenī debitējot 17 gadu vecumā. 1995. gadā parakstīja līgumu ar Spānijas klubu Madrides "Atletico". Sākumā tika izīrēts uz  Otrās divīzijas klubu *[[CA Marbella]]*, spēlējis arī Madrides "Atletico" dublieru komandā. Uz īres līguma pamata pārstāvējis *[[RCD Mallorca|Mallorca]]* un *[[Real Oviedo]]* klubus. Ar *Mallorca* 1998.—1999. gada sezonā sasniedza UEFA Kausu ieguvēju kausa finālu. Vēlāk ir spelējis arī citos Spānijas klubos: *[[CD Tenerife|Tenerife]]*, *[[Getafe CF|Getafe]]* un *[[UD Almería|Almería]]*. Karjeras laikā dažādos klubos Spānijas spēcīgākajā līgā *[[Spānijas futbola čempionāta Pirmā divīzija|La Liga]]* nospēlējis 212 spēles un guvis 38 vārtus.

2005. gadā aizvadīja sešas spēles Vācijas Bundeslīgā, pārstāvot *[[Hannover 96]]*. 2007. gadā spēlēja Krievijas Premjerlīgas klubā Kazaņas "Rubin". 2008. gadā atgriezās "Partizan" komandā. Karjeru noslēdza 2011. gadā MLS klubā Filadelfijas "Union".

Paunovičs ir aizvadījis divas spēles Serbijas un Melnkalnes izlasē. Pirmā spēle izlasē bija  pret Meksiku. Otrajā spēlē 2004. gada aprīlī pret Ziemeļīriju guva vārtus.

## Trenera karjera
Paunovičs ieguva UEFA Pro trenera licenci un sporta vadības grādu Spānijas Futbola federācijā. Deviņus mēnešus viņš bija UEFA Čempionu līgas analītiķis RTVE televīzijā Spānijā. Trenera karjeru sāka ar Serbijas jauniešu izlasēm, vadot U-18, U-19 un U-20 komandas. 2015. gadā ieguva FIFA U20 Pasaules kausu.

 Paunovičs kļuva par MLS kluba Čikāgas "Fire" galveno treneri. 2017. gadā viņš aizveda komandu līdz izslēgšanas spēlēm, kas notika ar klubu pirmo reizi piecu gadu laikā. Tajā pašā gadā MLS Visu zvaigžņu spēlē viņš vadīja MLS zvaigžņu izlasi pret Madrides "Real". Viņa vadībā komanda sasniedza ASV atklātā kausa pusfinālu 2016. un 2018. gadā. Čikāgas klubā strādāja līdz 2019. gada novembrim.

2020. gada augustā kļuva par Anglijas otrās spēcīgākās līgas *[[Anglijas futbola čempionāts|Championship]]* kluba *[[Reading F.C.|Reading]]* galveno treneri. 2020. gada septembrī atzīts par līgas labāko treneri. 2022. gada februārī pēc abpusējas vienošanās atstāja *Reading*. Karjeras turpinājumā strādāja Meksikā, vadot *[[C.D. Guadalajara|Guadalajara]]* un *[[Tigres UANL]]* komandas.

2025. gada martā atgriezās savā bijušajā klubā *[[Real Oviedo]]*, kļūstot par tā galveno treneri. Viņa vadībā komanda ieguva trešo vietu Spānijas Otrajā divīzijā un vēlāk uzvarēja pārspēlēs, izcīnot vietu Pirmajā divīzijā (*La Liga*). Tomēr nākamās sezonas sākums *La Liga* nebija sekmīgs, un , komandai atrodoties izkrišanas zonā, Paunovičs tika atbrīvots no amata.

 Serbijas Futbola asociācija apstiprināja Paunoviču par Serbijas futbola izlases galveno treneri.

## Atsauces

## Ārējās saites